Hvað styrkir safnasjóður ? Aðalúthlutun og aukaúthlutun Hlutverk safnasjóðs er samkvæmt safnalögum nr. 141 / 2011 að styrkja starfsemi safna sem undir lögin falla . Í þeim tilgangi getur sjóðurinn veitt styrki til viðurkenndra safna , samstarfsverkefni slíkra safna innbyrðis og önnur verkefni . Önnur söfn , höfuðsöfn sem og önnur söfn sem eru rekin af ríkinu , safnvísar , setur og sýningar geta notið styrks úr safnasjóði í samstarfi við viðurkennd söfn , þar sem viðurkennda safnið er ábyrgðaraðili . Sjóðnum er einnig heimilt að styrkja aðra starfsemi til að efla faglegt safnastarf , m.a. rannsóknir á starfssviði sjóðsins og miðlun upplýsinga um þær . Mennta - og menningarmálaráðherra úthlutar úr safnasjóði tvisvar sinnum á ári , að fenginni tillögu safnaráðs . Safnaráð auglýsir ár hvert eftir umsóknum um styrki úr safnasjóði í dagblöðum og með öðrum sannarlegum hætti . Aðalúthlutun safnasjóðs Aðalúthlutun úr safnasjóði er á fyrsta ársfjórðungi . Umsóknarfrestur fyrir þá úthlutun er að jafnaði í lok árs árið áður . Frá og með aðalúthlutun 2020 verður sú breyting á , að úthlutun úr safnasjóði er óskipt . Fallið er frá notkun hugtakanna „ rekstrar - og verkefnastyrkir “ og þess í stað veittir styrkir úr safnasjóði í ákveðnum flokkum . Styrkir í aðalúthlutun safnasjóðs eru annað hvort til eins árs eða til 2 - 3 ára og eru þá kallaðir Öndvegisstyrkir til aðgreiningar . Einungis viðurkennd söfn geta sótt um Öndvegisstyrki úr safnasjóði . Vakin er athygli á því að í styrkjum til eins árs , er bæði hægt að sækja um styrki sem falla undir lög og reglur um verkefnastyrki ( flokkar a-h ) og um styrki sem falla undir lög og reglur um rekstrarstyrki ( flokkur i ) . Viðurkennd söfn geta sótt um styrki til eins árs auk þess sem önnur söfn , höfuðsöfn , safnvísar , setur og sýningar geta sótt um styrk úr safnasjóði í samstarfi við viðurkennd söfn , þar sem viðurkennda safnið er ábyrgðaraðili . Sjóðnum er einnig heimilt að styrkja aðra starfsemi til að efla faglegt safnastarf , m.a. rannsóknir á starfssviði sjóðsins og miðlun upplýsinga um þær . Aukaúthlutun safnasjóðs Aukaúthlutun safnasjóðs er í lok árs . Í aukaúthlutun safnasjóðs geta viðurkennd söfn sótt umstyrki sem tileinkaðar eru símenntun . Næst verður opið fyrir umsóknir í aukaúthlutun safnasjóðs haustið 2020 .